ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องหลักเกณฑ์ วิธีการ และเงื่อนไขการพักใช้และเพิกถอนใบอนุญาตประกอบกิจการพลังงานพ.ศ. ๒๕๕๕ อาศัยอำนาจตามความในมาตรา ๕๖แห่งพระราชบัญญัติการประกอบกิจการพลังงาน พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับกิจการพลังงาน ออกประกาศไว้ ดังต่อไปนี้ข้อ ๑ ประกาศนี้ เรียกว่าประกาศคณะกรรมการกำกับกิจการพลังงาน เรื่อง หลักเกณฑ์ วิธีการและเงื่อนไขการพักใช้และเพิกถอนใบอนุญาตประกอบกิจการพลังงาน พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ผู้รับใบอนุญาตที่ขาดคุณสมบัติหรือไม่ปฏิบัติตามระเบียบที่คณะกรรมการประกาศกำหนดตามมาตรา๕๐ คณะกรรมการอาจสั่งพักใช้หรือเพิกถอนใบอนุญาตได้ตามประกาศนี้ข้อ ๔ ในกรณีที่คณะกรรมการเห็นว่าการขาดคุณสมบัติหรือการไม่ปฏิบัติตามระเบียบที่คณะกรรมการประกาศกำหนดตามมาตรา๕๐ ไม่ก่อให้เกิดความเสียหายอย่างร้ายแรงต่อสาธารณะให้สำนักงานมีหนังสือแจ้งคำสั่งคณะกรรมการให้ผู้รับใบอนุญาตปฏิบัติหรือแก้ไขปรับปรุงให้ถูกต้องภายในระยะเวลาที่กำหนดหากผู้รับใบอนุญาตไม่เห็นด้วยกับคำสั่งตามวรรคหนึ่งให้ยื่นหนังสือแสดงเหตุแห่งการไม่เห็นด้วยต่อคณะกรรมการภายในสิบห้าวันนับแต่วันที่ได้รับแจ้งคณะกรรมการต้องวินิจฉัยให้แล้วเสร็จภายในหกสิบวันนับแต่วันที่ได้รับหนังสือจากผู้รับใบอนุญาตข้อ ๕ ในกรณีที่ผู้รับใบอนุญาตไม่ปฏิบัติตามคำวินิจฉัยของคณะกรรมการตามข้อ๔ ให้สำนักงานออกหนังสือเตือนให้ผู้รับใบอนุญาตปฏิบัติตามคำสั่งคณะกรรมการภายในระยะเวลาที่กำหนดก่อนมีคำสั่งพักใช้ใบอนุญาตข้อ ๖ หากผู้รับใบอนุญาตยังเพิกเฉยไม่ปฏิบัติตามคำสั่งของคณะกรรมการภายในระยะเวลาที่กำหนดตามข้อ๕ คณะกรรมการอาจมีคำสั่งพักใช้ใบอนุญาตเป็นระยะเวลาตามที่คณะกรรมการกำหนดข้อ ๗ ในกรณีที่ผู้รับใบอนุญาตฝ่าฝืนหรือไม่ปฏิบัติตามคำสั่งของคณะกรรมการและพ้นระยะเวลาอุทธรณ์ตามข้อ๔ วรรคสองหรือกรณีที่มีการอุทธรณ์แต่คณะกรรมการมีมติไม่เห็นด้วยกับคำอุทธรณ์และสำนักงานได้มีหนังสือเตือนแล้วแต่ยังไม่มีการปฏิบัติตามคำสั่งนั้นคณะกรรมการอาจพิจารณากำหนดค่าปรับทางปกครองซึ่งต้องไม่เกินห้าแสนบาทต่อวัน ทั้งนี้ ให้คำนึงถึงความร้ายแรงในการฝ่าฝืนหรือไม่ปฏิบัติตามคำสั่งประกอบด้วยข้อ ๘ หากผู้รับใบอนุญาตที่ถูกสั่งพักใช้ใบอนุญาตยังเพิกเฉยไม่ปฏิบัติหรือไม่ปรับปรุงแก้ไขให้ถูกต้องตามคำสั่งของคณะกรรมการภายในระยะเวลาที่กำหนดคณะกรรมการอาจมีคำสั่งเพิกถอนใบอนุญาตข้อ ๙ ในกรณีที่การขาดคุณสมบัติหรือการไม่ปฏิบัติตามระเบียบที่คณะกรรมการประกาศกำหนดตามมาตรา๕๐ ก่อให้เกิดความเสียหายอย่างร้ายแรงต่อประโยชน์สาธารณะคณะกรรมการอาจสั่งพักใช้ใบอนุญาตมีกำหนดระยะเวลาตามที่คณะกรรมการกำหนดการพักใช้ใบอนุญาตตามวรรคหนึ่ง ให้สำนักงานออกหนังสือแจ้งคำสั่งคณะกรรมการให้ผู้รับใบอนุญาตปฏิบัติหรือแก้ไขปรับปรุงให้ถูกต้องภายในกำหนดข้อ ๑๐ เมื่อพ้นกำหนดระยะเวลาตามข้อ ๙และผู้รับใบอนุญาตยังไม่ได้ปฏิบัติหรือแก้ไขปรับปรุงให้ถูกต้องคณะกรรมการอาจสั่งเพิกถอนใบอนุญาตข้อ ๑๑ ในกรณีที่ผู้รับใบอนุญาตได้ปฏิบัติหรือแก้ไขปรับปรุงให้ถูกต้องตามคำสั่งของคณะกรรมการตามข้อ๖ หรือข้อ ๙ แล้วแต่กรณีให้ผู้รับใบอนุญาตแจ้งการปฏิบัติหรือการแก้ไขปรับปรุงดังกล่าวเป็นลายลักษณ์อักษรให้คณะกรรมการทราบและขอให้คณะกรรมการมีคำสั่งยกเลิกการพักใช้ใบอนุญาตต่อไปให้คณะกรรมการพิจารณาคำขอดังกล่าวภายในสิบห้าวันคำขอตามวรรคหนึ่งไม่เป็นการทุเลาการพักใช้ใบอนุญาตของคณะกรรมการห้ามมิให้ผู้รับใบอนุญาตที่คณะกรรมการมีคำสั่งพักใช้ใบอนุญาตประกอบกิจการพลังงานตามใบอนุญาตที่มีคำสั่งพักใช้ใบอนุญาตจนกว่าจะได้รับอนุญาตจากคณะกรรมการข้อ ๑๒ คำสั่งพักใช้หรือเพิกถอนใบอนุญาตให้สำนักงานแจ้งเป็นหนังสือให้ผู้รับใบอนุญาตทราบทางไปรษณีย์ลงทะเบียนตอบรับและประกาศเผยแพร่คำสั่งพักใช้หรือเพิกถอนใบอนุญาตผ่านทางระบบเครือข่ายคอมพิวเตอร์ของสำนักงานโดยพลันให้ผู้รับใบอนุญาตที่คณะกรรมการมีคำสั่งเพิกถอนใบอนุญาตส่งมอบใบอนุญาตที่ถูกเพิกถอนต่อคณะกรรมการภายในสิบห้าวันนับแต่วันที่คณะกรรมการมีคำสั่งเพิกถอนใบอนุญาตข้อ ๑๓ หากผู้รับใบอนุญาตไม่พอใจคำสั่งพักใช้หรือเพิกถอนใบอนุญาตของคณะกรรมการให้มีสิทธิอุทธรณ์ต่อคณะกรรมการภายในสามสิบวันนับแต่วันที่ได้รับแจ้งคำสั่งจากคณะกรรมการการอุทธรณ์ตามวรรคหนึ่งย่อมไม่เป็นการทุเลาการบังคับตามคำสั่งพักใช้หรือเพิกถอนใบอนุญาตของคณะกรรมการเว้นแต่คณะกรรมการจะสั่งให้ทุเลาการบังคับเป็นการชั่วคราวข้อ ๑๔ เมื่อได้รับอุทธรณ์แล้วให้คณะกรรมการมีคำชี้ขาดโดยเร็วและให้แจ้งคำชี้ขาดพร้อมด้วยเหตุผลให้ผู้อุทธรณ์ทราบภายในสิบห้าวันนับแต่วันที่ได้มีคำชี้ขาดนั้นคำสั่งของคณะกรรมการให้เป็นที่สุดข้อ ๑๕ ให้ประธานกรรมการเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๒๓ เมษายน พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๗ มิถุนายน๒๕๕๕ชาญ/ผู้ตรวจ๗ มิถุนายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๘ ง/หน้า ๕๕/๑ มิถุนายน ๒๕๕๕